घायल नक्सली खाई में गिरा, दो दिन बाद शव को अपने साथ ले गए साथी
गातापार इलाके के भोथली-भुजारी के जंगल में हुई फायरिंग में दो माओवादियों को गोली लगी। सूत्रों की मानें तो इनमें से एक की उसमें मौत हो चुकी थी। पुलिस से बचकर भागते समय नक्सली पहाड़ी से लगी खाई में गिर गया।
वहीं दूसरा अपने दलम के साथ भाग निकला। आसपास के ग्रामीणों से जानकारी मिली है कि गुरुवार को माओवादी आए और शव को अपने साथ लेकर गए हैँ। इधर पुलिस अधिकारियों को भी इनकी भनक लग गई है। इसके लिए उस एरिया में तस्दीक कर सर्चिंग कराई जा रही है। 28 फरवरी को पुलिस पार्टी गातापार की ओर सर्चिंग पर निकली थी। वहां फायरिंग में माओवादियों को गोली लगने की जानकारी मिली। वहीं मुठभेड़ के बाद पुलिस ने मौके की सर्चिंग की तो वहां खून के निशान मिले। जो स्पष्ट करते हैं कि माओवादी उस फायरिंग में घायल हुए हैँ। इसके बाद माओवादी जंगलों के रास्ते भाग निकले। इस दौरान एक नक्सली खाई की ओर गिर गया। उसे गोली लगी थी और उसे इलाज नहीं मिल पाया। इसके चलते उसने दम तोड़ दिया। सूत्रों की मानें तो 1 मार्च को माओवादियों को शव के बारे में पता चला तो वे दलम के साथ आए और शव को लेकर चले गए।
माओवादियों की तीन पार्टियां थी उस दिन
पुलिस के अधिकारियों से मिली जानकारी के अनुसार भोथली-भुजारी में गोंदिया-राजनांदगांव-बालाघाट डिविजन, टांडा दलम और प्लाटून 56 के माओवादी कैडर मौजूद थे। इनकी संख्या 40 से 45 के बीच बताई जा रही है। सूत्रों के अनुसार घने जंगल वाले इस इलाके में माओवादी कैंप स्थापित करने की प्लानिंग में थे। उसी को लेकर उस एरिया में तीनों ही दलमों के सदस्य पहुंचे थे। इसी खबर पुलिस को लगी और उनसे आमना-सामना हो गया। इसके बाद नक्सली जंगल का फायदा उठाकर भाग निकले थे।
hin_Deva hin_Deva hin_Deva awa_Deva hin_Deva